b'\n_START_ARTICLE_\nSecesija (politika)\n_START_PARAGRAPH_\nSecesija je v politiki odstop manj\xc5\xa1inske skupine od dr\xc5\xbeavne celote za dosego avtonomije ali odstop od socialne ideologije za uveljavitev opozicijskega gibanja. Manj\xc5\xa1insko skupino sestavljajo predstavniki tistega dela prebivalstva, ki no\xc4\x8de ve\xc4\x8d pripadati ve\xc4\x8dini, bodisi da stremi za samostojnostjo, ali da se ho\xc4\x8de pridru\xc5\xbeiti drugi skupnosti._NEWLINE_Vzroke za politi\xc4\x8dno secesijo je treba iskati predvsem v uveljavljanju pravice do samoodlo\xc4\x8danja, ki jo upravi\xc4\x8duje nekdanja zgodovinska samostojnost ali pa dokazana kulturna samoniklost in razli\xc4\x8dnost od sosedov. Ta secesija zahteva priznanje mednarodnih organizacij in navadno tudi odstop ozemlja s strani ve\xc4\x8dinske skupine (dr\xc5\xbeave)._NEWLINE_Pri ideolo\xc5\xa1ki secesiji gre na primer za novo strujo v politi\xc4\x8dni stranki, ki se sicer strinja z osnovnimi smernicami stranke, a uvaja nove poglede na stranske probleme skupnosti. V teh primerih seveda ni govora o fizi\xc4\x8dni oziroma teritorialni secesiji, niti ne o mednarodnem priznanju odstopa, temve\xc4\x8d o filozofskih razvojih strankinega programa'